open-index/open-wikipedia-markdown huggingface dataset:
Chránená krajinná oblasť Malé Karpaty

**Chránená krajinná oblasť Malé Karpaty** je jedna zo 14 chránených krajinných oblastí na Slovensku. 

Chránená oblasť sa nachádza v Malých Karpatoch, ktoré sú súčasťou Karpát, na západnom Slovensku. Juhozápadnú časť tvorí Devínska Kobyla v Bratislave, severovýchodnú časť Čachtické Karpaty pri meste Nové Mesto nad Váhom a obci Čachtice v Trenčianskom kraji. Obe oblasti sú oddelené od hlavného horského pásma. Chránená oblasť má rozlohu .

## Referencie

## Iné projekty

## Externé odkazy
* Správa CHKO Malé Karpaty
* Maloplošné chránené územia CHKO Malé Karpaty 


Kategória:Chránené krajinné oblasti na Slovensku
Kategória:Chránené územia v okrese Bratislava I
Kategória:Chránené územia v okrese Bratislava II
Kategória:Chránené územia v okrese Malacky
Kategória:Chránené územia v okrese Nové Mesto nad Váhom
Kategória:Chránené územia v okrese Pezinok
Kategória:Chránené územia v okrese Piešťany
Kategória:Chránené územia v okrese Senica
Kategória:Chránené územia v okrese Trnava
Kategória:Malé Karpaty
Chránená krajinná oblasť Latorica

**Chránená krajinná oblasť Latorica** je druhé nížinné chránené územie na Slovensku. Nachádza sa na juhovýchodnom Slovensku v okresoch Trebišov a Michalovce. 

Vyhlásená bola v roku 1990 s rozlohou  (). Časť rozvodia s rozlohou  bola 26. mája 1993 zaradená do zoznamu Ramsarských lokalít medzinárodného významu.

Park sa nachádza okolo slovenskej časti rieky Latorica a okolo nižšej časti riek Ondava a Laborec. Krajinná oblasť pozostáva zo sústavy ramien, obklopených naplavenými lesmi a mokraďami. Najvýraznejším prvkom je zriedkavá biocenóza vody a močiarov, ktorá je jedinečná na Slovensku.

## Fauna
V CHKO Latorica bolo zistených 82 druhov mäkkýšov: 36 druhov suchozemských ulitníkov a 46 druhov sladkovodných mäkkýšov.

Vzhľadom na polohu a charakter krajinnej oblasti, je využívaná vodným vtáctvom, nie len na hniezdenie, ale aj v prípade sťahovavých vtákov na krátkodobý oddych.

## Referencie

Kategória:Chránené krajinné oblasti na Slovensku
Kategória:Ramsarské lokality na Slovensku
Gershon Kingsley

**Gershon Kingsley** (pôvodným menom **Götz Gustav Ksinski**; * 28. október 1922, Bochum, Nemecko† 10. december 2019, New York,  New York,  USA) bol americký hudobný skladateľ elektronickej hudby. Jeho otec bol židovského pôvodu a pochádzal z Poľska, matka nemecká katolíčka, ktorá pred svadbou konvertovala na judaizmus.

Od roku 1965 spolupracoval s Jeanom-Jacquesom Perreym vo formácii Perrey and Kingsley, obaja sa zaraďujú medzi priekopníkov elektronickej hudby.

Neskôr sa preslávil zložením inštrumentálnej skladby „Popcorn“ v roku 1969, s ktorou skupina Hot Butter v roku 1972 dosiahla prvé miesto v rebríčku svetových hitparád. Skladba zaznamenala od svojho vzniku viac ako 500 cover-verzií a často je využívaná na ozvučenie televíznych, či rozhlasových programov. Použili ju okrem iného aj tvorcovia sovietskeho animovaného seriálu No počkaj! v jeho desiatom dieli.

Kingsley v roku 1970 založil First Moog Quartet, ktorá ako prvá elektronická skupina koncertovala v newyorskej Carnegie Hall.

## Referencie


## Externé odkazy
* osobná stránka Gershona Kingsleyho
* 85-ročný Kingsley hrá Popcorn na klavíri

Kategória:Skladatelia modernej hudby USA
Kategória:Skladatelia elektronickej hudby
Kategória:Hudobní skladatelia židovského pôvodu
Kategória:Osobnosti USA nemeckého pôvodu
Kategória:Osobnosti USA židovského pôvodu
Kategória:Naturalizované osobnosti USA
Kategória:Osobnosti z Bochumu
Mikuradžima

**Mikuradžima** je menší ostrov vulkanického pôvodu, nachádzajúci sa v súostroví Izu v Pacifiku, asi  južne od ostrova Mijakedžima. Ostrov nemá väčší prístav a trvalo na ňom žije približne 300 ľudí.Pobrežie lemujú útesy s výškou niekedy až . Posledná erupcia prevažne bazaltovo-andezitového stratovulkánu sa odohrala pred cca. 5 400 rokmi.

## Iné projekty

## Externé odkazy
* www.volcano.si.edu  – ostrov Mikuradžima na Global Volcanism Program 

Kategória:Ostrovy Japonska
Kategória:Sopky Japonska
Kategória:Stratovulkány
Pusan

right|thumb|Mestská časť Seomyeon

**Pusan** (kórejsky 부산) je prímorské metropolitné mesto v Kórejskej republike. S rozlohou 763 km² a vyše 3,6 miliónmi obyvateľov je druhé najväčšie mesto v štáte. Mesto je dôležitým dopravným uzlom v lodnej preprave, nachádza sa tu veľký prístav. Pusan je známy hlavne v oblasti kultúrneho a spoločenského života. Každoročne sa tu organizuje medzinárodný filmový festival.

## Polohopis
Pusan leží v juhovýchodnej časti Kórejskej republiky, približne 420 kilometrov od hlavného mesta Soul (서울). Je obklopený pohoriami zo severu a Japonským morom z juhu. Mestom pretekajú dve rieky, Nakdong-gang (낙동강) a Sujong-gang (수영강).

## Podnebie
Mesto sa nachádza v miernom podnebnom pásme kontinentálneho rázu, ktoré je typické pre monzúnové oblasti a charakteristické výrazným rozdielom medzi teplotami v lete a v zime. Priemerná ročná teplota je 13,7&nbsp;°C a priemerný ročný počet zrážok je 1 383 milimetrov.

## Administratívne rozdelenie
right|thumb|Časti mesta
Pusan bol od roku 1957 rozdelený na 6 mestských štvrtí nazývaných „gu“ (구). V súčasnosti má 15 mestských štvrtí a 1 okres nazývaný „gun“ (군).

## Kultúra a zaujímavosti
### Šport
Od roku 1982 sa v meste hráva najvyššia bejzbalová liga KBO. Mužstvo Lotte Giants hráva svoje domáce zápasy na štadióne Sadžik v mestskej časti Tongnä-gu (동래구).

Pusan sa tiež zúčastňuje K League 2, druhej divízie kórejského profesionálneho futbalu. Štadión Gudeok je domovským štadiónom Busan I'Park.

### Hudba
Rodákmi sú členovia známej kórejskej skupiny, BTS, Park Jimin, Jeon Jungkook a taktiež aj člen kórejskej skupiny Stray Kids, Yang Yeongin (I.N)

## Doprava
### Letecká doprava
V západnej časti Pusanu, vo štvrti Kangso-gu (강서구), sa nachádza medzinárodné letisko Kimhä (김해). Otvorené bolo v roku 1976. V súčasnosti sa dokončujú práce na novom terminále. Letisko prevádzkuje vnútroštátne lety a medzinárodné lety len do vybraných ázijských destinácií. Výnimku tvorí spoj s Európou, let na trase Pusan – Mníchov spoločnosťou Lufthansa. Z Pusanu lietajú i dve najväčšie kórejské spoločnosti Korean Air a Asiana Airlines.
### Železničná doprava
Pusan je napojený na železničnú linku Kjongbu (경부), ktorá ho spája s mestami Soul (서울), Tädžon (대전) a Tägu (대구). Čas cestovania rýchlodráhou KTX do približne 420 km vzdialeného hlavného mesta Soul vyjde na 150 minút.

## Partnerské mestá

## Iné projekty

## Zdroj
* 

Kategória:Mestá v Kórejskej republike
Kurose

**Kurose** je kaldera s rozmermi 5&nbsp;×&nbsp;7&nbsp;km, nachádzajúca sa v Pacifiku medzi ostrovami Mikuradžima a Hačjódžima. Základňa kaldery sa nachádza 700&nbsp;m pod hladinou mora, okraje sú 107&nbsp;m pod hladinou. Na vnútorných stenách sa nachádzajú väčšie depozity dacitovej pemzy. Vek poslednej erupcie nie je známy, no morfológia kaldery je pomerne mladá.

## Externé odkazy
* www.volcano.si.edu - Kurose na Global Volcanism Program 

Kategória:Sopky Japonska
Nový most (Písek)

right|thumb|Nový most pri povodniach v roku 2002

**Nový most** je jedným z najvýznamnejších mostov v juhočeskom meste Písek.

Súčasťou mosta je aj malá hydroelektráreň, ktorá je umiestnená na ľavom brehu rieky Otava pri začiatku mosta, jej hrádza sa nachádza priamo pod mostovkou. Most sa staval v rokoch 1938 a 1939. 28. októbra 1945 bol pomenovaný po prvom prezidentovi ČSR Tomášovi Garrigue Masarykovi. O niekoľko rokov neskôr bol tento názov zase zmenený na Nový most, pretože pre vtedajšiu komunistickú vládu bolo Masarykovo meno nevhodné.

Dlho to bol jediný most, ktorý mohli využívať motoristi.

Kategória:Cestné mosty v Česku
Kategória:Písek
Kategória:Mosty v okrese Písek
Tatranská Štrba

**Tatranská Štrba** je miestna časť Štrby, obce vzdialenej 15 km západne od Popradu.

## Poloha
Nachádza sa na úpätí Tatier, priamo na hranici Liptova a Spiša. Osada leží na rozvodí a tak západnú časť odvodňuje Lúčny potok tečúci do Váhu a východnú potok Mlynica, ústiaci do Popradu.

## Dejiny
Podnet na vznik Tatranskej Štrby dala výstavba Košicko-bohumínskej železnice, uvedenej do prevádzky v roku 1871. Dôležitá dopravná tepna prechádzala 4 km severne od Štrby a výrazným spôsobom sprístupnila Tatry pre návštevníkov. Vznik a vybudovanie kúpeľov Štrbské Pleso si vyžiadal vybudovanie spojenia pre zásobovanie i dopravu turistov i pacientov a preto bola v roku 1896 vybudovaná trať Štrba – Štrbské Pleso. V chotári Štrby tak vznikol dopravný uzol *Štrba-stanica*, okolo ktorej bola vybudovaná osada.

Pri územnej reorganizácii Česko-Slovenska v roku 1960 bola osada pričlenená k obci Štrba. Podnet na veľký rozvoj a premenu osady na nové stredisko turistického ruchu na podhorí Tatier dalo konanie Majstrovstiev sveta v lyžovaní v roku 1970. Nevyhnutné budovanie infraštruktúry (bola vybudovaná nová zubačka, benzínová pumpa, autokemping, sídlisko *Lieskovec* a preložená cesta I/18) a služieb prispelo k modernej tvári miestnej časti.

## Iné projekty

## Zdroj
* Oficiálna stránka 

Kategória:Štrba
Kategória:Miestne časti na Slovensku
Marsheaux

**Marsheaux** je grécke synthpopové duo, založené v roku 2003. Obe členky Sophie i Marianthi pochádzajú zo Solúna, od roku 2000 však žijú v Aténach. Pozornosť vzbudili debutovým singlom „Popcorn“, išlo o cover verziu rovnomenného hitu Gershona Kingsleyho, ktorý preslávila skupina Hot Butter v roku 1972.

Kategória:Grécke hudobné skupiny
Kategória:Elektronické hudobné skupiny
Kategória:Hudobné skupiny z 2003
Selanka (literatúra)

**Selanka** alebo **idyla** je lyrická báseň menšieho rozsahu, ktorej námetom je vidiecky, najmä pastiersky život. Obraz života je spravidla idealizovaný. Selanka má svoj pôvod v antickej literatúre (Teokritos) a zanikla v období preromantizmu. Na Slovensku selanky písal Ján Hollý, Bohuslav Tablic, Juraj Palkovič, Pavol Jozef Šafárik a Karol Kuzmány. 

Kategória:Literárne žánre
Czarny Staw pod Rysami

thumb|Czarny Staw pod Rysami

**Czarny Staw pod Rysami** (po slovensky staršie: *Morské oko*) je pleso v poľskej časti Tatier.

Leží v ľadovcovom kotli v Doline Rybiego Potoku. Má okrúhly tvar.

## Číselné údaje
Má rozlohu 20,64&nbsp;ha. Je 578&nbsp;m dlhé a 444&nbsp;m široké. Dosahuje maximálnu hĺbku 76,4&nbsp;m, čím je na druhom miesto v Tatrách. Má objem 7&nbsp;750&nbsp;000&nbsp;m³. Leží v nadmorskej výške 1581&nbsp;m (tj. 191&nbsp;m nad Morským okom).

## Okolie
Jazero je uzavreté výraznou skalnou hradbou, ktorá je dôsledkom pôsobenia ľadovca. Medzi nimi odteká voda z jazera a vytvára tu kaskády Czarnostawiańska Siklawa. Priamo nad jazerom sa týči vrchol Mengusovskej Kazalnice. Kotol jazera je ohraničený hrebeňom Čierneho mengusovského štítu, Wolovým chrbáton, Rysami, Malými Rysami a Žabím hrebeňom s Horným Žabím štítom a Žabím mníchom až po Owcze Turniczki. Čiernu farbu jazera spôsobujú sinice Pleurocapsa polonica, ktoré mu dali i názov.

## Prístup
Nad jazero vedie červená turistická značka od Morského oka, ktorá ďalej pokračuje na *Rysy*.

## Iné projekty

Kategória:Plesá poľských Tatier
Hačijódžima

**Hačijódžima** je ostrov vulkanického pôvodu, nachádzajúci sa v Tichom oceáne v súostroví Izu, asi  južne od Tokia. Priemer ostrova je asi , má mierne zdeformovaný kruhový tvar. Najvyšší bod sa nachádza  nad hladinou mora. Ostrov je tvalo osídlený, podľa posledného sčítania tam žilo vyše 8 800 ľudí. Najväčším sídlom je Micune. V minulosti (počas Tokugawského šogunátu) bol miestom, kde sa posielali trestanci. V súčasnosti je obľúbeným miestom surferov a rekreačných potápačov.

Ostrov je tvorený dvoma stratovulkánmi, starší, pleistocénny vulkán *Higaši-jama* sa nachádza v juhovýchodnej časti ostrova, mladší *Niši-jama* v severozápadnej časti. Vývoj mladšieho vulkanického centra sa začal pred 10 0008 000 rokmi, posledná erupcia bola zaznamenaná v roku 1606.

## Iné projekty

## Externé odkazy
* www.volcano.si.edu – Hačijódžima na Global Volcanism Program 

Kategória:Ostrovy Japonska
Kategória:Sopky Japonska
Kategória:Stratovulkány
Kalašnikov

**Kalašnikov** (rus. Калашников) môže byť:
* ruské priezvisko, pozri Kalšnikov (priezvisko)
*významní nositelia tohto priezviska, napr.:
** sovietsky a ruský konštruktér zbraní  (1919—2013) , pozri Michail Timofejevič Kalašnikov
** ruský architekt (1781—1845), akademik Ríšskej akadémie umení, pozri Dmitrij Michailovič Kalašnikov
** sovietsky generál-poručík (1912—1996), pozri Konstatin Fiodorovič Kalašnikov
** sovietsky pracovník, Hrdina Socialistickej práce (1931—2001), pozri Michail Ivanovič Kalašnikov
* hovorové označenie útočnej pušky AK-47
* ruský zbrojársky koncern, pozri Kalašnikov (spoločnosť)
Greenie

**Greenie** môže byť:

* operačný systém zakladajúci na linuxovej distribúcií Ubuntu, pozri Greenie Linux
* internetová knižnica, pozri Greenie knižnica

## Iné významy

* Greenie kalkulačka – štatistika literárneho diela

Kategória:Rozlišovacie stránky
Gl

**GL** môže byť:
*  okres Gelnica
*  švajčiarsky kantón Glarus
*  astronomický katalóg, pozri Gliese
*  operačný systém, pozri Greenie Linux
* gay a lesbický
Selanka

**Selanka** alebo **idyla** môže byť:
*v literatúre: epická báseň stredného rozsahu, ktorej námetom je vidiecky, najmä pastiersky život, pozri selanka (literatúra)
*v hudbe: jednovetová charakteristická skladba na vidiecky alebo prírodný námet, pozri selanka (hudba)

**Idyla** prenesene znamená aj šťastný, pokojný život, spravidla na vidieku.
Paralela

**Paralela** môže byť:
*všeobecne: 
**obdoba, podobnosť
**porovnávanie na základe podobnosti
*v literatúre: 
**kompozičný postup v lyrike, pri ktorom sa striedajú dva motívy, pozri paralela (striedanie motívov)
**podobenstvo, prirovnanie
*v matematike: rovnobežka (geometria)
*v astronómii: obdoba zemskej rovnobežky v rovníkových súradniciach na nebeskej sfére, pozri paralela (astronómia)
*v hudbe: pozri paralela (hudba)

## Pozri aj
* Rovnobežka
Greenie Linux

right|thumb|Greenie Linux (verzia 5j)
right|thumb|Greenie Linux (verzia 3.1h)

**Greenie Linux** je modifikácia linuxovej distribúcie Ubuntu. Je vyvíjaná kolektívom autorov pod licenciou GNU GPL, dostupná zdarma v slovenskej a českej lokalizácii.

Greenie Linux je vydávaný ako ISO obraz, v minulosti aj ako inštalačné balíky pre Ubuntu, primárne v DVD verzii. Modifikovaný systém je použiteľný ako Live CD alebo Live USB.

## História
Za začiatok projektu Greenie Linux, vtedy pod menom Green Linux, sa pokladá 14. september 2007. Vývoj nebol počas celej histórie ukončený a neustále vychádzajú nové verzie, ktoré sú už niekoľko rokov viazané na LTS vydania Ubuntu (vydania s predĺženou podporou).

### Greenie 1.x - 4.x
Najstaršie vydania boli založené na klasickom Ubuntu s prostedím GNOME 2. Systém tak bol upravenou verziou Ubuntu pre použitie na Slovensku a v Česku. Systém bol intenzívne menený cez tzv. skelovanie, úpravy súborov v /etc/skel, vrátane bash aliasov a úprav panelu.

### Greenie 5.x - 9.x
Stredná etapa v Greenie predstavovala prechod k používaniu .deb balíčkov na uchovávanie zmien, ako i možnosť premeny Ubuntu na Greenie. Greenie ostáva na GNOME2 a je plne funkčným a jednoduchým systémom na používanie.

### Greenie 14.04 - súčasnosť
Tretia etapa súvisí so zväčšením rozdielov medzi klasickými a LTS vydaniami Ubuntu. Greenie sa mení tak prostredím (LXDE, neskôr MATE, aktuálne KDE), ako i postupným zameraním na e-knihy, čo súvisí s projektom Greenie knižnica.

## Vlastnosti
* vytvorenie systému, ktorý má lepšiu podporu slovenského a českého jazyka ako originál
* jednoduché použitie bez potreby odborných znalostí
* okamžitá prístupnosť kodekov, populárnych programov
* rôzne drobné vylepšenia
* práca (a zábava) s e-knihami, tvorbou textu či grafikou
* použiteľný živý systém na základnú prácu, záchranu dát a zálohovanie údajov
* čistenie od nepotrebných vecí, ako sú ázijské písma a dokumentácie či nepoužívané programy
* lepšia kontinuita, Greenie je proti vyhodeniu užitočných nástrojov, na ktoré boli používatelia zvyknutí (Synaptic, Gimp...)
* rýchla inštalácia, prístupné aktualizácie a podobne, systém je hotový oveľa rýchlejšie ako pri Ubuntu alebo Microsoft Windows

## Externé odkazy
* Prehľad balíkov projektu na distrowatch.com
* Blog a stránka projektu Greenie Linux

Kategória:Distribúcie Linuxu
Kategória:Live CD
Bystrohlav

**Bystrohlav** () je jedna zo štyroch fakúlt Rokfortskej strednej školy čarodejníckej v 7-dielnej sérii kníh o Harrym Potterovi. Propagačné farby fakulty sú modrá a strieborná/medená. V erbe sa nachádza havran. Vedúcim fakulty je **prof. Filius Flitwick**. Jej živlom je vzduch. Typické vlastnosti pre čarodejníkov tejto fakulty sú inteligencia, kreativita, ambície.

## Zakladateľ

Bystrohlav založila **Brunhilda Bystrohlavová** (angl. Rowena Ravenclaw). Bystrohlavovej najlepšia priateľka zo štyroch zakladateľov bola Brigita Bifľomorová. Bystrohlavová mala dcéru, ktorá sa volala Helena. Vlastnila diadém, ktorý jeho nositeľovi dáva rozum a inteligenciu. Tento diadém sa stratil už pred stáročiami. Schovala ho Helena Bystrohlavová, ktorá ho ukradla svojej matke, aby bola bystrejšia. Brunhilda Bystrohlavová si nemohla dovoliť takýto škandál, a tak radšej tajila, že sa stratil. Od tej chvíle sa láska pre jej dcéru úplne vytratila. Existuje určitý náznak, že Brunhilda Bystrohlavová nemá priameho potomka, pretože jej dcéra tragicky zahynula.

## Duch fakulty

Duchom fakulty je **Sivá dáma**, vlastným menom Helena Bystrohlavová. Miloval ju Krvavý barón. Ona jeho lásku neopätovala a ten ju v záchvate zúrivosti prebodol a potom spáchal samovraždu. Odvtedy je duchom Slizolinu na Rokforte.

## Vchod do fakulty

Vstup do bystrohlavskej klubovne sa nachádza v západnej veži Rokfortu. Vchod sa skrýva za brnením rytiera. V prostriedku je socha zakladateľky v skutočnej veľkosti. Chlapčenské a dievčenské spálne sú tak ako v chrabromilskej po schodoch vľavo a vpravo.

### Heslá

Do Bystrohlavu sa nedá dostať pomocou hesla, pretože žiadne nemajú. Študent musí správne odpovedať na logickú otázku, ak odpovie zle, musí čakať na nejakého spolužiaka, ktorý odpovie za neho správne.

## Bystrohlav pohľadom triediaceho klobúka

* v HP1

 Mnohí budú v Bystrohlave,
 predsa hlavy bystré ste,
 tam vždy posielam len takých,
 čo majú um na mieste.

* v HP4

 Bystrohlavová najmúdrejších brala.

* v HP5

 Bystrohlavová na to: "Učme
 len takých, ktorí chápu všetko."

 Tajomstvám len tých s bystrou mysľou
 Bystrohlavová naučila,...

## Študenti Bystrohlavu

### Bývalí

* Bystrohlavová, Helena
* Flitwick, Filius
* Lovegood, Xenophilius
*Trelawneyová, Sybilla
*Lockhart, Gilderoy

### Súčasní

(žiaci študujúci aspoň jeden rok počas HP série)

* Ackerly, Stewart
* Belby, Marcus
* Boam, Randolph
* Boot, Terry
* Bradley
* Brocklehurstová, Mandy
* Carmichael, Eddie
* Clearwaterová, Penelopa
* Corner, Michael
* Changová, Cho
* Davies, Roger
* Edgecombeová, Marietta
* Goldstein, Anthony
* Chambers
* Ingleby, Duncan
* Lovegoodová, Luna
* Madleyová, Laura
* Paige, Grand
* Patilová, Padma
* Samuels, Jason
* Stretton, Jeremy
* Turpinová, Lisa

## Pozri aj

* Chrabromil
* Bifľomor
* Slizolin

Kategória:Harry Potter
Dogerské skaly

náhľad|Dogerské vrstvy

**Dogerské skaly** sú prírodná pamiatka vyhlásená v roku 1952 na ploche 1,88 hektára. Nachádza sa na pravej strane pri vyústení Trlenskej doliny od Bieleho Potoka do nivy Revúcej, v katastrálnom území Ružomberka na území Národného parku Veľká Fatra. 

Ide o typický hlbokomorský vývoj strednej jury (tzv. dogger) v typickom radiolaritovom vývoji vápencov krížňanského príkrovu. Prírodná pamiatka tvorí nevýrazné vápencové skalné steny odkryté prirodzenou eróziou so zvrásnenými lavicami radiolaritov. Umožňuje štúdium profilu, zloženia a zafarbenia dogerských vrstiev. Skaly sú zaujímavé prítomnosťou podmorského sklzu, takzvaného slumpingu.

Išlo o diageneticky nespevnené sedimentárne vrstvy, ktoré sa deformovali vplyvom gravitačného sklzu na naklonenom morskom svahu. Na odkryve je možné sledovať aj prítomnosť vrásových puklín. Vzniknuté ležaté vrásy boli následne prekryté nadložnými vrstvami. Pôda je piesčito-hlinitá, premiešaná štrkom, plytká so sutinovým kamením a vyčnievajúcimi bralami.

Tesne pod skalami vyviera upravený prameň, ktorý sa nachádza hneď vedľa cesty na Vlkolínec. Vyvieračka slúži turistom celoročne. Prameň je upravený a zakrytý dreveným prístreškom. Oproti prameňu sa nachádza úkryt pred dažďom a posedenie pre návštevníkov.

## Flóra a fauna
Zo živočíšstva tu boli zistené viaceré druhy ulitníkov ako orkula súdkovitá, chondrina skalná, vretienka lesklá, vretienka premenlivá či slimák červenkastý. Prírodná pamiatka nebola dosiaľ príliš dotknutá ľudskou činnosťou. Objekt a jeho okolie postupne zarastá a je zakrývaný lesným porastom. V súčasnosti v blízkosti skál neprechádza žiadny turistický chodník, ale prírodná pamiatka sa nachádza doslova niekoľko metrov od cesty takže je bez problémov prístupná. Má veľký prírodovedný význam so značnou vedeckou hodnotou. Dogerské skaly sú vzácnou štúdiovou ukážkou jurskej doby a zároveň významnou geologickou lokalitou.

## Použitá literatúra
* http://www.rkhlas.sk

## Referencie

## Iné projekty

## Externé odkazy
* Poloha na turistickej mape

Kategória:Prírodné pamiatky v Žilinskom kraji
Kategória:Jura
Kategória:Chránené územia v okrese Ružomberok
Kategória:Geologické lokality na Slovensku
Udo Jürgens

**Udo Jürgens**, pôvodným menom *Jürgen Udo Bockelmann* (* 30. september 1934, Klagenfurt, Rakúsko – † 21. december 2014) bol rakúsky spevák a skladateľ populárnej hudby.

V roku 1992 jeho koncert vo Viedni navštívilo 220 000 divákov, čo je jedna z najvyšších účastí v Európe.

Zložil viac ako 900 piesní a predal okolo 105 miliónov nosičov, čím sa zaradil medzi najúspešnejších svetových hudobníkov.

Priaznivý ohlas u detského publika zaznamenalo naspievanie zvučky nemeckého znenia k americkému animovanému seriálu Tom a Jerry *Vielen Dank für die Blumen* (1981).

## Rodina
* brat Manfred Bockelmann (* 1943) je maliar
* dcéra z prvého manželstva Jenny Jürgensová (* 1967) je herečka
* strýko Werner Bockelmann (1907–1968) bol starostom Frankfurtu nad Mohanom v rokoch 1957–1964

## Referencie

## Iné projekty

Kategória:Rakúski speváci
Kategória:Rakúski hudobní skladatelia
Kategória:Víťazi Eurovision Song Contest
Kategória:Osobnosti z Klagenfurtu am Wörthersee
Kategória:Pochovaní na Viedenskom ústrednom cintoríne
Zoznam ulíc v Bratislave

**Zoznam ulíc v Bratislave** je úplný zoznam ulíc v Bratislave zostavený podľa oficiálneho zoznamu ulíc Bratislavy zverejneného Magistrátom mesta Bratislavy.

:*Pozri aj: [[Zoznam námestí v Bratislave]]*
:*Pozri aj: [[Zoznam ulíc v Bratislave premenovaných po roku 1989]]*

## Referencie

## Zdroje
* Abecedný zoznam ulíc Bratislavy na webe Magistrátu hlavného mesta SR Bratislavy (archív verzie zo septembra 2015)
* Poštové smerovacie čísla na webe Slovenskej pošty
* Katastrálna mapa Bratislavy  na webe Úradu geodézie, kartografie a katastra SR
* Vladimír Horvát. Bratislavský topografický lexikon. 1990. 

## Externé odkazy

* Ulice a námestia mesta Bratislavy – Ortvayho databáza (1905, pôvodné nemecké a maďarské názvy)


Ulice v Bratislave, zoznam
Bratislava
Erb Ružomberka

**Erb [[Ružomberok|Ružomberka]]** tvorí heraldická ruža na bielom (striebornom) štíte. Jej stred tvorí žltý (zlatý) semenník, ktorý je prebodnutý zlatým šípom zhora nadol. Semenník obklopuje päť zhodných červených lupeňov usporiadaných do päťuholníka. Spoza lupeňov vyčnievajú štyri zelené tŕne. 
Tento motív používajú aj mnohé miestne organizácie, ktoré symbolizuje ich spätosť s regiónom. Ide o športové organizácie (MFK Ružomberok) alebo rôzne občianske združenia.

## Povesť o vzniku erba
Tam kde dnes stojí Kostol sv. Ondreja bol kedysi bohatý porast ruží. Z toho bol odvodený aj názov Ružomberka. Jedného dňa sa princ z Likavského hradu v deň svojej svadby vybral na poľovačku do neďalekých lesov. 

pri spiatočnej ceste na hrad prechádzal popri spomínanom ružovom vŕšku. Pri pohľade na ružové kríky  v nich spozoroval pohyb. V domnienke, že ide o srnu, napol luk so šípom a vystrelil smerom do porastu, odkiaľ pohyb vychádzal. Keď sa priblížil na miesto, zbadal že pohyb nevyvolala srna, ale jeho snúbenica. Šíp ju zasiahol priamo do srdca. Predtým šíp prestrelil ružu, ktorá tvorí erb mesta Ružomberok.

## Externé odkazy
* Erb mesta 

Kategória:Ružomberok
Ružomberok
Skalka pri Beckove

**Skalka pri Beckove** alebo **Beckovská skalka** je chránená prírodná pamiatka pri obci Beckov v okrese Nové Mesto nad Váhom v Trenčianskom kraji. Nachádza sa v Považskom Inovci, jej rozloha je  a bola vyhlásená v roku 1983, bez ochranného pásma. Pamiatka je v správe štátnej ochrany prírody Biele Karpaty.

Predmetom ochrany je: *Vápencový tvrdoš, ktorý vyvetráva z nivy Váhu ako zvyšok [[mezozoikum|mezozoickej]] obalovej série Považského Inovca.* Tektonicky však skalka nepatrí obalovej sérii tatrika ale do beckovskej jednotky fatrika.

Vápencový tvrdoš vyčnievajúci  nad okolím z nivy Váhu vypreparovala rieka na rozhraní treťohôr a štvrtohôr. Napriek nepatrnej výmere () nachádzajú na tomto „ostrove“ obklopenom ornou pôdou útočisko viaceré ohrozené i chránené rastlinné (poniklec veľkokvetý – *Pulsatilla grandis*) a živočíšne druhy (jašterica múrová – *Lacerta muralis*, spevavce). Okrem zvyškov pôvodnej vegetácie boli na skalke v minulosti vysadené ovocné stromy. Na území platí 4. stupeň ochrany.

Skalku pri Beckove geologicky tvoria sivé ílovité vápence s rohovcami, ktoré vznikli počas spodnej kriedy. Tektonicky patria plytkovodnej beckovskej jednotke fatrika.

## Referencie

## Externé odkazy
* 
* Chránené územie, štátnej ochrany prírody Slovenskej republiky

Kategória:Považský Inovec
Kategória:Prírodné pamiatky v Trenčianskom kraji
Kategória:Chránené územia v okrese Nové Mesto nad Váhom
Kategória:Beckov (obec)
Genetický kód

[náhľad|Schéma fungovania Genetického kódu: Bielkoviny sú kódované jedným z dvojice vlákien [deoxyribonukleová kyselina|DNA, pričom tri za sebou idúce bázy (*triplet*) kódujú jednu aminokyselinu (napr. prvá trojica GCA kóduje alanín)]]

**Genetický kód** je sústava biologicky podmienených pravidiel, podľa ktorých sa k jednotlivým kodónom priraďujú určité proteinogénne aminokyseliny. Poradie nukleotidov v nukleových kyselinách tak riadi poradie aminokyselín v molekule bielkoviny. Nukledotidy v RNA existujú 4, adenín (A), guanín (G), cytozín (C) a uracil (U). V prípade DNA je namiesto uracilu – tymín (T). V genetickom kóde kódujú tri bázy, tvoriace *kodón*, 1 aminokyselinu. Existuje teda 64 kodónov (4x4x4 = 64).

## Vlastnosti genetického kódu
* Genetický kód je **degenerovaný**: rovnaká aminokyselina môže byť kódovaná niekoľkými rôznymi kodónmi. Je to dané tým, že trojice 4 rôznych nukleotidov je možné skombinovať až do 64 variácií a proteinogénnych aminokyselín je len 20. Pri niektorých aminokyselinách sú dôležitejšie prvé dve bázy, kým posledná môže byť ľubovolná. Napr. trojice CCC, CCU, CCA aj CCG kódujú prolín, alebo trojice GUC, GUU, GUA aj GUG kódujú valín (pozri tabuľku). Táto degenerácia umožňuje tzv. tichú mutáciu (napr. zámenu posledného z trojice nukleotidov), pri ktorej nedochádza k zámene aminokyseliny.

* Genetický kód je **univerzálny**: pri všetkých organizmoch majú jednotlivé kodóny rovnaký kódovací zmysel. Neplatí to však úplne.
* Genetický kód je **tripletový**: každý kodón sa skladá z troch nukleotidových báz.
* Genetický kód **sa neprekrýva**: každý nukleotid je súčasťou len jedného kodónu.

Jeden kodón môže kódovať viac aminokyselín v prípade, že sú prítomné špecifické hydroxylové skupiny.

## Začiatok a koniec sekvencie
Existujú dva špecifické kodóny, ktoré určujú začiatok a koniec danej sekvencie (t. j. génu pre nejakú bielkovinu). Začiatok je určený tzv. iniciačným kodónom AUG (ktorý súčasne, ak sa nachádza aj na iných miestach v sekvencii, kóduje aminokyselinu metionín). Koniec daného kódu je daný jedným z trojice kodónov UAA, UAG alebo UGA, ktoré nekódujú žiadnu aminokyselinu a označujú sa ako terminačné kodóny (alebo stop kodóny).

## Zoznam kodónov a príslušných aminokyselín

Kategória:Gény
Eurotower

**Eurotower** môže byť:
* výšková budova vo Frankfurte nad Mohanom, pozri Eurotower (Frankfurt)
* výšková budova v Záhrebe, pozri Eurotower (Záhreb)
Back to Black

***Back to Black*** je druhý štúdiový album speváčky a textárky Amy Winehouse, vydaný vydavateľstvom Island Records v októbri 2006. Album obsahuje piesne ako „Rehab“, „You Know That I’m No Good“, „Back to Black“ a „Tears Dry on Their Own“.

Počas prvého týždňa predaja bolo predaných spolu 70 784 albumov vo Veľkej Británii, vrátane 43 021 albumov počas prvého týždňa. Na konci roka 2006 album dostal platinovú platňu za 300 000 predaných nosičov (za vtedy predaných 297 703). Teraz je predaných viac ako 1 316 975 kópií vo Veľkej Británii (13. júna 2007 dosiahol počet milióntu kópiu).

## Skladby
# „Rehab“ (Amy Winehouse) – 3:35
# „You Know I’m No Good“ (Winehouse) – 4:17
# „Me & Mr. Jones“ (Winehouse) – 2:33
# „Just Friends“ (Winehouse) – 3:13
# „Back to Black“ (Winehouse, Mark Ronson) – 4:01
# „Love Is a Losing Game“ (Winehouse) – 2:35
# „Tears Dry on Their Own“ (Winehouse, Nickolas Ashford, Valerie Simpson) – 3:06
# „Wake Up Alone“ (Winehouse, Paul O'Duffy) – 3:42
# „Some Unholy War“ (Winehouse) – 2:22
# „He Can Only Hold Her“ (Winehouse, Richard Poindexter, Robert Poindexter) – 2:46
# „Addicted“ (iba v Írsku/UK/Japonsku) (Winehouse) – 2:45
# „You Know I’m No Good“ featuring Ghostface Killah (iba v USA/Japonsku) (Winehouse) – 4:23
# „Close To The Front“ (iba v Japonsku)
# „Hey Little Rich Girl“ (iba v Japonsku)
# „Monkey Man“ (iba v Japonsku)
# „Back To Black - The Rumble Strips Remix“ (iba v Japonsku)

## Referencie

Kategória:Hudobné albumy z 2006
Kategória:Hudobné albumy Amy Winehouse
Česká vojna

[thumb|[Pražská defenestrácia (1618)|Pražská defenestrácia na vyobrazení dobového letáku]]

**Česká vojna** alebo **české stavovské povstanie** bol konflikt v rokoch 1618 až 1620, prvá fáza tridsaťročnej vojny. 

České protestantské stavy povstali proti cisárovi Matejovi II., pretože ich práva boli porušované. Stavy ostro vystúpili proti katolíckym miestodržiteľom a zvrhli ich z okien Pražského hradu. Bola to tzv. druhá pražská defenestrácia.

Českí páni zostavili vládu tridsiatich direktorov a hľadali pomoc v protestantskej Európe. Na ich stranu sa postavila Protestantská únia pod vedením Fridricha Falckého, ktorého si zvolili za panovníka. Tento panovník vládol len jednu zimu, preto je nazývaný "zimný kráľ".

Nový cisár Ferdinand II. zorganizoval silné žoldnierske vojsko, ktoré podporovala Katolícka liga. 8. novembra 1620 v bitke na Bielej hore boli české protestantské stavy porazené. Následky pre český národ boli:
*na Staromestskom námestí bolo popravených 27 účastníkov odboja, medzi ktorými bol aj slovenský lekár Ján Jesenius.
*majetky protestantských šľachticov boli skonfiškované a pridelené ľuďom verným Habsburgovcom
*panovník vydal nariadenie, podľa ktorého ten, kto ho nebude nasledovať v otázke náboženstva, musí odísť z krajiny (takto odišiel aj Ján Amos Komenský).

## Literatúra
* FUKALA, Radek: Pražská defenestrácia : Predohra tridsaťročnej vojny. In: *Historická revue*, roč. XXV, 2014, č. 2, s. 8  15.

## Pozri aj
* 27 českých pánov
* Tridsaťročná vojna

## Iné projekty

Kategória:Tridsaťročná vojna
Kategória:Dejiny Česka
Moonfog

**Moonfog** môže byť:
* slovenská death metalová skupina, pozri Moonfog (slovenská skupina)
* maďarská black metalová hudobná skupina, pozri Moonfog (maďarská skupina)
Blaze

**Blaze** môže byť:
* britská heavy metalová hudobná skupina, pozri Blaze (britská hudobná skupina)
* ekvádorská speed metalová hudobná skupina, pozri Blaze (ekvádorská hudobná skupina)
* japonská heavy metalová hudobná skupina, pozri Blaze (japonská hudobná skupina)
Norodom Sihanuk

**Norodom Sihanuk** (* 31. október 1922 Phnom Pénh, Kambodža - † 15. október 2012, Peking, Čína) bol kambodžský politik, v rokoch 1941 - 1955 a 1993 - 2004 kráľ Kambodže.

Jeho skrátený kráľovský titul znel *Preah Bat Samdech Preah Norodom Sihanouk Varman*. Dňa 14. októbra 2004 ho po abdikácii nahradil na tróne jeho syn Norodom Sihamoni.

## Dielo
* *La monarchie cambodgienne et la croisade royale pour l’indépendance*. Ministère de l’éducation nationale: Phnom-Penh 1954.
* mit Wilfred G. Burchett: *My War with the CIA. The Memoirs of Prince Norodom Sihanouk*. Pantheon Books: New York 1973. ISBN 0-394-48543-2.
* so Jeanom Lacouture: *Indochina von Peking aus gesehen. Gespräche mit Jean Lacouture in Peking*. Deutsche Verlags-Anstalt: Stuttgart 1972. ISBN 3-421-01630-5.
* *Kambodscha. Chronik des Krieges und der Hoffnung*. Ullstein: Frankfurt/M., Berlin, Wien 1980. ISBN 3-548-34511-5.
* *Souvenirs doux et amers*. Hachette; Paris 1981. ISBN 2-01-007656-7.
* so Simonne Lacouture: *Prisonnier des Khmers Rouges*. Hachette: Paris 1986. ISBN 2-01-012184-8.
* s Bernardom Krisherom: *Erinnerungen an Staatsmänner und Herrscher*. Editions Duang Kamol: Bangkok 1990. ISBN 974-210-524-3.
* *Shadow Over Angkor: Memoirs of His Majesty King Norodom Sihanouk of Cambodia*. Monument Books: Phnom Penh 2005.

## Literatúra
* Short, Philip: *Pol Pot – dějiny zlého snu*. BB Art, 2005
* Nožina, Miroslav: *Dějiny Kambodže*. Nakladatelství Lidové noviny, 2007
* Rabas, Václav: *Norodom Sihanuk*. MUP, 2010
* John P. Armstrong: *Sihanouk Speaks*. Walker: New York 1964.
* Hèléne Cixous: *The Terrible but Unfinished Story of Norodom Sihanouk, King of Cambodia*. University of Nebraska Press, Lincoln 1994. ISBN 0-8032-6361-9.
* Justin J Corfield: *The Royal Family of Cambodia*. Khmer Language and Culture Centre: Melbourne 1990. ISBN 0-646-01398-X.
* Julio A. Jeldres: *The Royal Family of Cambodia*. Monument Books: Phnom Penh 2003. 
* Milton Osborne: *King-Making in Cambodia. From Sisowath to Sihanouk*. In: *Journal of Southeast Asian Studies* 4.2 (1973) S. 169–185. .
* Milton Osborne: *Sihanouk. Prince of Light, Prince of Darkness*. Silkworm Books: Chiang Mai 1994. ISBN 974-7047-22-5.
* Peter Schier, Manola Schier-Oum (Hrsg.): *Prince Sihanouk on Cambodia. Interviews and Talks with Prince Norodom Sihanouk*. Institut für Asienkunde: Hamburg 1985. ISBN 3-88910-013-9.
* Peter Scholl-Latour: *Der Tod im Reisfeld. Dreißig Jahre Krieg in Indochina*. Dtv: München 2000. ISBN 3-423-36173-5.

## Referencie


## Iné projekty

## Externé odkazy
* Oficiálna stránka
* Dokumentárny film o Norodomovi Sihanoukovi

Kategória:Vládcovia Kambodže
Kategória:Kambodžské osobnosti vietnamskej vojny
Kategória:Osobnosti na bankovkách
Kategória:Panovníci, ktorí abdikovali
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu čestnej légie
Dávenie

**Dávenie** môže byť:
*vracanie obsahu žalúdka, pozri vracanie (medicína)
*dusenie, škrtenie, hrdúsenie
Zoznam socialistických štátov

[right|thumb|Mapa znázorňujúca všetky [socialistický štát|socialistické štáty, ktoré sa k ideológii hlásili počas niekoľkých rokov. Hranice krajín odpovedajú súčasnosti.

]]

Toto je zoznam socialistických štátov, ktoré sú podľa konštitúcie socialistické, alebo ktoré boli svojou vládou vyhlásené za socialistické.

## Marxisticko-leninistické socialistické štáty
[right|thumb|Súčasné [Marxizmus-leninizmus|marxisticko-leniniské štáty]]
right|thumb|Všetky marxisticko-leninské štáty
Hlásiace sa k ideológii marxizmu-leninizmu.

### Súčasné
* 25px Čína – Čínska ľudová republika
* 25px Laos – Laoská ľudovodemokratická republika
* 25px Severná Kórea – Kórejská ľudovodemokratická republika
* 25px Kuba – Kubánska republika
* 25px Vietnam – Vietnamská socialistická republika

### Bývalé
* 25px ČSSR – Československá socialistická republika
* 25px Sovietsky zväz – Zväz sovietskych socialistických republík (ZSSR)
* 25px Juhoslávia – Socialistická federatívna republika Juhoslávia
* 25px Nemecká demokratická republika
* 25px Poľská ľudová republika
* 25px Maďarská ľudová republika
* 25px Rumunská ľudová republika
* 25px Bulharská ľudová republika
* 25px Albánska socialistická republika
* 25px Mongolská ľudová republika

## Ostatné socialistické štáty

### Súčasné
* 25px Líbya
* Sýrska arabská republika
* Demokratická socialistická republika Sri Lanky

### Bývalé
* Čile - Čilská socialistická republika (República Socialista de Chile) (počas vlády Allendeho)
* Irak - Iracká republika (počas vlády Saddáma Husajna)
* Indonézia (počas vlády Sukarno)

## Pozri aj
* socialistický štát
* socializmus

Kategória:Socializmus
Hyundai Santa Fe

right|thumb|Hyundai Santa Fe

**Hyundai Santa Fe** je najznámejším SUV vozidlom značky Hyundai 20. storočia. Má za sebou už dve generácie. Druhá generácia sa začala vyrábať na začiatku roku 2007.

## Iné projekty

Santa Fe
Kategória:SUV
Tiến Quân Ca

**Tiến Quân Ca** je štátna hymna Vietnamu.

## Vietnamský text
Đoàn quân Việt Nam đi 
Chung lòng cứu quốc 
Bước chân dồn vang trên đường gập ghềnh xa 
Cờ in máu chiến thắng vang hồn nước, 
Súng ngoài xa chen khúc quân hành ca. 
Đường vinh quang xây xác quân thù, 
Thắng gian lao cùng nhau lập chiến khu. 

Vì nhân dân chiến đấu không ngừng, 
Tiến mau ra xa trường, 
Tiến lên, cùng tiến lên. 
Nước non Việt Nam ta vững bền. 

Đoàn quân Việt Nam đi 
Sao vàng phấp phới 
Dắt giống nòi quê hương qua nơi lầm than 
Cùng chung sức phấn đấu xây đời mới, 
Đứng đều lên gông xích ta đập tan. 
Từ bao lâu ta nuốt căm hờn, 
Quyết hy sinh đời ta tươi thắm hơn. 

Vì nhân dân chiến đấu không ngừng, 
Tiến mau ra xa trường, 
Tiến lên, cùng tiến lên. 
Nước non Việt Nam ta vững bền. 

## Slovenský preklad
Vojaci Vietnamu, ideme vpred 
sme rozhodnutí, zachrániť našu vlasť, 
Naš pochod zvučí na dlhej nerovnej ceste. 
Naša vlajka, nasiaknutá krvou víťaztva, nosí Dušu našho štátu. 
Ďaleká streľba pušiek sa zjednocuje s našou piesňou pochodu. 
Cesta k víťaztvu nas vedie po mŕtvolach našich nepriateľov.
Napriek ťažkostiam postaviame spolu naše základne. 

Bojujme za národ až do konca 
Bežme rýchlo na bojisko! 
Všetci spolu vpred! 
Náš Vietnam je mocný a večný. 

Kategória:Vietnam
Kategória:Štátne hymny
Kategória:Vietnamské výrazy
Internacionalizácia a lokalizácia

[right|thumb|Operačný systém lokalizovaný do [Taliančina|taliančiny]]

V informatike je **Internacionalizácia a lokalizácia** prispôsobovanie počítačových programov pre rôzne prostredie, hlavne iné národnosti a kultúry. Internacionalizácia je proces zabezpečenia toho, že aplikácia je schopná sa prispôsobiť sa miestnym požiadavkám, napríklad zabezpečenie správneho zobrazovanie miestneho písma.
Lokalizácia je proces prispôsobovania programu, tak aby bol čo najviac kompatibilný s daným locale, tým zobrazované texty budú v miestnom jazyku a budu použivané miestne zvyklosti pre zobrazovanie, napríklad miestne zvyklosti pre fyzikálne jednotky.

## Rozsah
Internacionalizácia a lokalizácia sa zameriava hlavne na:
* Jazyk
** Počítačovo kódovaný text
*** Abeceda/Písmo: rôzne číselné systémy, písanie z ľava do prava alebo z prava do ľava. Najnovšie programy používajú štandard Unicode, ktorý rieši veľa problémov so znakovými kódovaniami.
*** Gramatika, variácie toho istého jazyka v rôznych krajinách. 
** Grafická reprezentácia textu (tlačené publikácie, online obrázky obsahujúce text)
** Hovorený jazyk (Audio)
** Titulky k filmu a videu
* Formát dátumu/času. Taktiež používanie rôznych kalendárov
* Formátovanie čísiel (desatinný oddeľovač, oddeľovanie číslic)
* Časové pásma
* Mena
* Obrazy a farby: otázky zrozumiteľnosti a kultúrnej vhodnosti obrazov a farieb
* Mená a tituly
* Vládou prideľovaná čísla: čísla sociálneho poisťovania v USA, rodné čísla, čísla občianskych preukazov a pasov
* Telefónne čísla, adresy a medzinárodné poštové čísla
* Fyzikálne jednotky
* Formát papiera
* Ďalšie hľadiská výrobku, alebo služby, ktoré musia spĺňať zákonné nariadenia, predpisy.

Rozdiel medzi internacionalizáciou a lokalizáciou je drobný ale dôležitý. Internacionalizácia je prispôsobovanie programov pre **potenciálne** použitie kdekoľvek na svete, lokalizácia je pridávanie vlastnosti pre použitie jedného **konkrétneho** locale. Tieto procesy sa navzájom doplňujú a musia byť kombinované pre splnenie cieľu globálne fungujúceho systému. Lokalizácia zahrňuje:

* Preklad
* Národné variácie v jazyku
* Podpora pre určité skupiny jazykov (napríklad východoázijské jazyky)
* Miestne zvyklosti
* Miestny obsah
* Symboly
* Abecedné usporiadanie
* Estetika
* Kultúrne hodnoty

Kategória:Programovanie
El Himno de Bayamo

**El Himno de Bayamo** doslovne *Hymna z [[Bayamo|Bayama]]*, skrátene aj **La Bayamesa** je štátna hymna Kubánskej republiky.

## Text
Al combate, corred, bayameses,
Que la Patria os contempla orgullosa;
No temáis una muerte gloriosa,
Que morir por la Patria es vivir.

En cadenas vivir, es vivir
En afrenta y oprobio sumido;
Del clarín escuchad el sonido;
¡A las armas, valientes, corred!

## Iné projekty

## Externé odkazy
* http://www.nacion.cult.cu/sp/musica.htm Kubánska stránka s rôznymi variantmi hymny v mp3 formáte

Kategória:Štátne hymny
Kategória:Kuba
Lokalizácia

**Lokalizácia** môže byť:
* priradenie/nájdenie miesta, umiestňovanie, umiestnenie
* poloha, lokalita, miesto, umiestnenie
* obmedzenie na určité miesto
* v softvéri: prispôsobenie softvéru miestnemu prostrediu, pozri internacionalizácia a lokalizácia
Juraj Dóža

**Juraj Dóža** (maď. Dózsa György) alebo **Juraj Sikul/Juraj Sékeľ** (maď. Székely György) alebo **Juraj Dóža Sikul/Juraj Dóža Sékeľ** (* 1470, Dalnic, Uhorsko (dnes Rumunsko) - † 20. júl 1514, Temešvár, Uhorsko (dnes Rumunsko)) bol sedmohradský sikulský zeman s predikátom "Dózsa de Makkfalva", vodca Dóžovho povstania.

Meno Juraj Dóža v súdobých listinách nenájdeme. Muža, ktorý stál na čele najväčšieho sedliackeho povstania v Uhorsku listiny uvádzajú pod menom *Juraj Sékeľ* (Székely, teda Sikul), zrejme podľa jeho pôvodu. Meno Dóža sa objavuje až niekoľko desaťročí po jeho smrti a v historiografii sa ujíma až od 19. stor. Jeho život je opradený mnohými legendami. 

Dokázané však je, že slúžil ako dôstojník jazdectva v Stoličnom Belehrade, kde v súboji zabil istého vznešeného Turka. Podľa niektorých údajov, si prišiel do Budína po odmenu, pravdepodobnejšie je však, že sa dozvedel o pripravovanej križiackej výprave a videl v nej možnosť na vojenskú kariéru. Zrejme ho predchádzala povesť schopného bojovníka, lebo kráľ Vladislav II. Jagelovský mu po príchode na kráľovský dvor daroval titul dvorského rytiera. Neskôr ho podľa niektorých údajov kráľ, podľa iných ostrihomský arcibiskup Tomáš Bakóc vymenoval za veliteľa križiackych vojsk zhromažďujúcich sa pri Budíne. 

Dóža zohral dôležitú úlohu v dejinách Uhorska, stál na čele najväčšieho sedliackeho povstania v Uhorsku, ktoré sa často podľa neho nazýva aj Povstanie Juraja Dóžu. Križiacka výprava proti Turkom pod vedením sikulského zemana Juraja Dóžu, zložená zväčša z ozbrojených sedliakov, remeselníkov a drobných zemanov, sa zmenila na rozsiahle povstanie, ktoré vyjadrovala nespokojnosť týchto vrstiev s feudálnymi pomermi. Povstalci plienili šľachtické aj cirkevné majetky a ich rady neprestajne rástli. Toto povstanie však bolo porazené v júli 1514 spojenými šľachtickými vojskami a vedúci predstavitelia boli popravení, medzi nimi krutým spôsobom aj Dóža. Posadili ho na rozžeravený železný trón, na hlavu mu položili rozpálenú železnú korunu a jeho najbližší spolubojovníci boli nútení aby z neho zubami zaživa trhali mäso.

## Iné projekty

## Externé odkazy
* Encyklopédia SME: Dózsa György

Kategória:Uhorské osobnosti
Kategória:Rumunské osobnosti
Kategória:Narodenia v 1470
Kategória:Úmrtia v 1514
Kategória:Úmrtia 20. júla
Kategória:Príslušníci zemianskeho stavu
Kategória:Uhorskí šľachtici
Kategória:Uhorské vojenské osobnosti
Kategória:Sedmohradsko
Kategória:Osobnosti na maďarských bankovkách
Kategória:Popravení upálením
Internacionalizácia

**Internacionalizácia** alebo (**z**)**internacionalizovanie** alebo **zmedzinárodnenie** (**zmedzinárodňovanie**) môže byť:
*(u)robenie medzinárodným, danie (dávanie) medzinárodného charakteru
* vyhlásenie za medzinárodné, postavenie pod medzinárodnú kontrolu, najmä: v medzinárodnom práve  obmedzenie územnej zvrchovanosti štátu nad časťami jeho štátneho územia (napr. rieky, prieplavu) medzinárodnoprávnou zmluvou, pozri internacionalizácia (medzinárodné právo)
*statie (stávanie) sa medzinárodným, nadobudnutie (nadobúdanie) medzinárodného charakteru
*stav nadobudnutia medzinárodného charakteru

**Internacionalizácia** alebo zriedkavo **zmedzinárodňovanie** môže byť  v ekonomike a ekonómii aj rozšírenie poľa pôsobnosti podniku a/alebo ekonomiky za hranice štátu, pozri internacionalizácia podniku  a internacionalizácia ekonomiky

**Internacionalizácia** môže byť aj:
*navrhnutie produktu tak, aby vyhovoval (alebo sa dal ľahko prispôsobiť) potrebám používateľov v mnohých štátoch, pozri internacionalizácia (produkt)
*špecificky pri softvéri: prispôsobenie softvéru prostrediu mnohých krajín, pozri pod internacionalizácia a lokalizácia
*v jazykovede: internacionalizácia jazyka

## Referencie


## Pozri aj
* internacionalizácia potrieb
* globalizácia
* europeizácia (1. šírenie alebo prijímanie európskej civilizácie či kultúry, 2. európska integrácia, 3. proces prispôsobovania sa štátov štandardom, postupom, hodnotám a normám EÚ)
* Internacionalizácia a lokalizácia
Auferstanden aus Ruinen

**Auferstanden aus Ruinen** bola štátna hymna Nemeckej demokratickej republiky. 

Vzhľadom na to, že sa v texte hovorí o zjednotení Nemecka, od ktorého NDR neskôr upustila, spievala sa hymna ku koncu existencie NDR často bez textu.

## Text

Auferstanden aus Ruinen
Und der Zukunft zugewandt,
Lass uns dir zum Guten dienen,
Deutschland, einig Vaterland.
Alte Not gilt es zu zwingen,
Und wir zwingen sie vereint,
Denn es muss uns doch gelingen,
Dass die Sonne schön wie nie
|: Über Deutschland scheint. :|



Glück und Frieden sei beschieden
Deutschland, unserm Vaterland.
Alle Welt sehnt sich nach Frieden,
Reicht den Völkern eure Hand.
Wenn wir brüderlich uns einen,
Schlagen wir des Volkes Feind!
Lasst das Licht des Friedens scheinen,
Dass nie eine Mutter mehr
|: Ihren Sohn beweint. :|



Lasst uns pflügen, lasst uns bauen,
Lernt und schafft wie nie zuvor,
Und der eignen Kraft vertrauend,
Steigt ein frei Geschlecht empor.
Deutsche Jugend, bestes Streben
Unsres Volks in dir vereint,
Wirst du Deutschlands neues Leben,
Und die Sonne schön wie nie
|: Über Deutschland scheint. :|


## Doslovný preklad

Povstaní z ruín
A otočení k budúcnosti,
Nechaj nás slúžiť ti k dobru,
Nemecko, jednotná otčina.
Treba skoncovať so starou núdzou,
A skoncujeme s ňou zjednotení,
Pretože sa nám predsa musí podariť,
Aby slnko tak pekne ako ešte nikdy
Svietilo nad Nemeckom.



Štastie a mier nech sú osudom
Nemecku, našej otčine.
Celý svet túži po mieri,
Podajte národom svoju ruku.
Keď sa bratsky zjednotíme,
Porazíme nepriateľa národa!
Nechajte svietiť svetlo mieru,
Aby už nikdy matka
neoplakávala svojho syna.



Orajme, stavajme,
Učte sa a tvorte ako nikdy predtým,
A dôverujúc svojej vlastnej sile,
Stúpa nahor slobodné pokolenie.
Nemecká mládež, najlepšie snahy
Nášho národa v tebe zjednotené,
Ty sa staneš novým životom Nemecka,
A slnko tak pekne ako nikdy
svieti nad Nemeckom. 


## Externé odkazy
* „Auferstanden aus Ruinen“ súbor MP3 (32&nbsp;kbps) a MIDI
* „Auferstanden aus Ruinen“ MP3 (128&nbsp;kbps)

Kategória:Štátne hymny
Sonáta

**Sonáta** (z ) je dielo z oblasti klasickej hudby určené pre sólový nástroj (predovšetkým klavír), duo sólového nástroja (najmä sláčikového) a klavíru, ale tiež pre duo alebo trio iných nástrojov. 

Sonáta pozostáva zvyčajne zo štyroch častí, ktoré formálne reprezentujú sonátový cyklus. Veľmi časté sú aj trojčasťové sonáty, v ktorých je zvyčajne vynechaná tretia, tanečná časť. 

Sonáta sa uplatnila najmä v nemeckej hudbe, ale tiež vo francúzskej a v 20. storočí aj ruskej hudbe. Najvýznamnejšími skladateľmi sonát boli Ludwig van Beethoven, Joseph Haydn, Wolfgang Amadeus Mozart, Fryderyk Chopin, Johannes Brahms, Alexandr Nikolajevič Skriabin, Sergej Sergejevič Prokofiev a ďalší.

## Typy sonát
Najvýznamnejšie typy sonát podľa nástrojového obsadenia sú:
* klavírna sonáta – pre sólový klavír;
* husľová sonáta – pre husle a klavír;
* violončelová sonáta – pre violončelo a klavír.

Ďalej sa sonáty delia na druhy:
:;Sonatina : drobnejšia a interpretačne jednoduchšia sonáta. Existujú aj typy, ktoré v názve majú slovo sonáta, ale jej charakteristikám nezodpovedajú.
:;Sonata da camera : skladba najčastejšie tanečného charakteru, je podobná suite, pre sólový nástroj sprevádzaný generálbasom.
:;Sonata da chiesa : suita pre dva sólové nástroje a generálbas.
:;tzv. triová sonáta : hudobná forma obľúbená hlavne v baroku pre tri hlasy – dva vyššie sólové nástroje a generálbasový sprievod. V skutočnosti ju však hrajú štyri nástroje, bas je podporený aj nejakým hlbším nástrojom (violončelo, kontrabas...). Táto forma tiež nemá nič spoločné s klasickou sonátovou formou.

## Zdroj

Kategória:Sonáty
Kategória:Hudobné diela
Kategória:Hudobné formy
Kategória:Klasicizmus